# ПРАТЕНИЧКО ПРАШАЊЕ

Од пратеникот Mарјанчо Николов, поставено меѓу

две седници на Собранието на Република Македонија,

на 11 ноември 2009 година

Пратеничкото прашање гласи:

Г-ѓице министер Гордана Јанкуловска ја користам оваа можност како пратеник во Собранието на РМ да ми одговорите на прашањето кое ви го поставив за време на вашата Интерпелација, а тогаш не ми одговоривте во врска со отстранувањето на припадникот (работник) во МВР на РМ - Полицаецот од Македонски Брод г-динот Златко Ставрески.

Г-динот Златко Ставрески како државјанин на оваа држава има право да дојде до некои посакувани одговори од Ваша страна иако попусто се обидувал да закаже средба со Вас, со директорот на БЈБ и до други повисоки функционери.

Г-динот Златко Ставрески од 28.02.2000 год до 22.03.2000 год. има поминато селективна обука (преживување) за да стане припадник во АРМ на РМ т.е. во ЕСН (Единица за специјални намени)- **ВОЛЦИ**, истиот по успешно завршување на селективната обука се здобил со Договор за вработување на определено време на 15.06.2000 год. бр.04-6/162.

Исто така во периодот од 23.10.2001 год. до 15.02.2002 год. учествувал во селективната обука (преживување) **ПЕНУш-2002** за да станеприпадник во МВР на РМ **ЕСЗ - ТИГАР**, истата успешно ја завршил и добил признанија. По завршувањето на селекцијата се здобил со Договор за работа како припадник на ЕСЗ-Тигар со решение бр. 16.2-6426/1 од 19.02.2002 год. Во договорот стои дела бил вработен на неопределено време сметано од 15.02.2002 год. За време на воениот конфликт имал заемно целосно учество на сите кризни жаришта низ државата, Тој бил **БРАНИТЕЛ** на оваа држава, неговиот живот висел на конец, а вие сега се поигрувате со неговото трпение. Но не заборавете дека на трудот негов и на сите Бранители ние ги уживаме сите бенифиции. Тој бара "амнестија" си ја бара правдата која вие ја имате погрешно проценето.

Со решение бр. 16.2-40832/1 од 03.09.2002 год се распоредува на работно место "Полицаец" во ЕСЗ - Тигар при МВР на РМ.

Во матичната единица има добиено повеќепофалби и награди за својот работен ангажман и во ниту еден случај не бил критикуван ниту пак казнуван. Истиот против негова волја е прераспределен во Македонски Брод со решение бр. 16.2 - 20558/1 од 09.04.2004 год. прераспределувањето и деградирањето го добил сметано од 15.04.2004 година со назив Полицаец во ПС - Мак. Брод.

Уште од самото доаѓање во ПС - Мак. Брод кон него било почнато со тортура и целосна деградација, а исто така е казнуван со 1X15% на плата за банални работи од стилот "не носи капа" итн.

**Конкретно.** Во текот на 2007 г. и 2008 г. во неколку наврати од негова страна и од страна на соселаните од с. Локвица имало поднесувани поплаки во ПС - Мак. Брод за правење полски штети и други штети, исто така штети во селските гробишта од страна на добиток ситен (овци) и крупен (коњи) сопственост на Светлана Давидовска од Маврово. Тие поплаки се забележани во КДН, но прашање е што е превземено? Освен по негово кажување од страна на зам. Командирот Арсо Здравески, за да ја заштити од нејзе земал по едно јагне месечно. По поплака од селаните упатена до водичот на сектор Екрем Јаоски дека коњите се во кругот на селските гробишта и дека ги кршат надгробните плочи, тој им се смеел и им се обратил "сликајте ги и дајте ми слики".

На 06.02.2008 год. во вечерните часови Златко Ставрески бил известен дека споменикот на неговиот покоен татко е скршен од страна на коњите и тој емотивно револтиран, превзел дејствие со цел да ја заштити сопственоста (споменикот) и да ја отстрани потенцијалната опасност од поголеми оштетувања. Сето тоа го направил во време кога не бил работно ангажиран што може да се види со потврдата издадена од ПС Мак. Брод со број 25.17-181/1 од 27.01.2009 год. во која органот тврди дека лицето Златко Ставрески на ден 06.02.2008 год. по дневен распоред за работа користел неделен одмор.

Исто така во решението за престанок на работен однос се споменува службено оружје, но тоа е апсурд, бидејќи во сите околности јасно се гледа дека е употребено оружје пушка "маузер" сопственост на неговата мајка, а не службено оружје.

Споменато е **пречекорување на овластеноста**, но во ниту еден закон не е спомнато дека овластувањата се применуваат кон животни како во овој случај.

Во меѓувреме му била поднесена кривична пријава за мачење на животни која се потпира на докази од ветеринарната станица Центар од Кичево. Таму е јасно напишано дека: еден коњ е мртов, а другиот на поголема одалеченост му се скинати двете задни нозе на зглобот под колената. **Цитирам:** на мислење сме дека повредите се настанати од огнено оружје т.е. се несигурни од што е тоа. По таа пријава судот се изјаснил со казна 10 дневни глоби во вредност од 20 евра од ден (200 евра) или 12.200 денари, истиот не е казнет со затворска казна подолга од 6 месеци.

Исто така судот донел одлука пушката да се врати на сопственикот, бидејќи не постојат аргументи за таа да се одземе т.е. истата е сопственост на трето лице (неговата мајка) но и покрај тоа не чекајќи ја пресудата заменикот командир Арсо Здравески донесол решение за трајно одземање.

Паралелно поднесен е предлог до комисијата за отказ до СВР-Битола со број 23-4159 од 19.05.2008 год. Златко Ставрески присуствувал на расправата одржана на 10.07.2008 год. за предмет (постапка за утврдување одговорност за кршење на работниот ред и дисциплина) и од тој ден до ден денес истиот нема добиено известие од комисијата и покрај тоа што во писмена форма 06.10.2009 год. барал да му биде доставено известие кое мора да го добие, за да знае за што бил повикан тој ден и за исходот од расправата, но на тоа нема добиено одговор од комисијата.

Напоменувам дека овој случај не била водена постапка од страна на внатрешна контрола и професионални стандарди. На 23.09. 2008 год. стигнато е решение со број 17.04-47927/1 од 28.07.2008 по кое му се откажува договорот за вработување без отказен рок, сметано од денот на врачувањето т.е. 23.09.2008 год. поради кршење на работната дисциплина на начин што постапил спротивно на правилата и прописите на МВР по член 134 став 1 точка 7 од колективниот договор на МВР.

**Напоменувам:**

* дека делото е случено на 06.02.2008 год. и истиот ден ОСЛ се запознати со случајот и извршен е увид на лице место.
* Решението е донесено на 28.07.2008 год. за престанок на работен однос.
* Врачено на работникот на 23.09.2008 год.

Гледано во колективниот договор на МВР и законските акти, тука нема основа за престанок на работното место, бидејќи се поминати сите рокови по кои вие како министер сте можеле да донесете такво речение.

Од негова страна навремени бил доставен приговор до комисијата за решавање од втор степен при Владата на РМ на 29.09.2008 год.

Од страна на второстепената комисија доставено било решение со број 45-560/01 од 01.10.2008 год. истото донесено на 24.12.2008 год. во која жалбата се одбива како неоснована. Од истото решение ќе цитирам: имено комисијата утврди дека сторил дисциплински престап со тоа што на 06.02. 2008 год. Златко Ставрески, во момент на извршување на работите и работните задачи, телефонски бил ... **Врз основа на што е утврдено дека истиот во моментот ги извршувал работите и работните задачи** (бил на работа). Каде постои таков документ? Истото решение на него му е врачено на 25.01.2009 год, но напоменувам дека истиот води постапка во судовите на РМ за работен однос.